Servizz ġdid li jibda mit-Tlieta li ġej, se jassisti nies biex iniżżlu jew jipprintjaw iċ-ċertifikat tal-vaċċin. Dan tħabbar mill-Gvern f'post fuq Facebook. Servizz.gov għad-dispożizzjoni tiegħek.📞 Freephone 153 Posted by saħħa on Wednesday, June 2, 2021 Kelliema għall-Gvern qalet lil Newsbook.com.mt li dan is-servizz se jgħin lill-anzjani u lil dawk li mhumiex komdi jużaw kompjuter biex ikollhom dan iċ-ċertifikat. Wara li dalgħodu ġie rrappurtat li s-sit minnu jitniżżel iċ-ċertifikat tal-vaċċin ma kienx qed iħalli lin-nies iniżżlu ċ-ċertifikat u jipprintjawh, kelliema tal-Gvern qalet lil Newsbook.com.mt li s-sit issa qed jaħdem. Newsbook.com.mt kien infurmat ukoll li f'każ ieħor is-sit tella' messaġġ lil persuna li ħadet il-vaċċin iktar minn 14-il ġurnata ilu li isimha mhux fil-lista. Meta nieda ċ-ċertifikat tal-vaċċin nhar it-Tnejn li għadda, il-Ministru għas-Saħħa Chris Fearne qal li għall-bidu jista' jkun hemm xi problemi u wiegħed li kien se jsir minn kollox biex is-sistema taċ-ċertifikazzjoni toqrob lejn il-perfezzjoni. Il-konferenza tal-aħbarijiet bit-tnedija taċ-ċertifikat: Filmat: Abela u Fearne jniedu ċ-ċertifikat għal min ħa l-vaċċin tal-COVID-19 Fl-istess konferenza stampa tħabbar li t-tfal li jistgħu jieħdu l-vaċċin tal-COVID-19 se jirċievu l-invit bil-posta u se jibdew jirċivuh wara l-eżamijiet. Intqal ukoll li l-ġenituri li jridu li wliedhom jieħdu l-vaċċin qabel, jistgħu jagħmlu kuntatt mal-awtoritajiet fuq kidscovid@gov.mt. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60b912eeb3f15_rand.td-a-rec-img{text-align:left}.td_uid_3_60b912eeb3f15_rand.td-a-rec-img img{margin:0 auto 0 0}